Sorszám: …../2022

**ADATKEZELÉSI TÁJÉKOZTATÓ**

**a Semmelweis Egyetem Karainak a Testnevelés tantárgy látogatása alóli felmentésre irányuló hallgatói kérelmek elbírálásának tárgyában**

Az információs önrendelkezési jogról és az információszabadságról szóló 2011. évi CXII. törvény (továbbiakban: Info tv.) 16. és 17. §-ai, valamint az Európai Parlament és a Tanács (EU) 2016/679 rendelete (a továbbiakban **GDPR**) 12. cikk (1) bekezdése és 13., 14. cikke alapján a Semmelweis Egyetem Karai ezúton tájékoztatja az érintetteket **a Semmelweis Egyetem Karainak a Testnevelés tantárgy látogatása alóli felmentésre irányuló hallgatói igények elbírálásához szükséges orvosi szakvéleménnyel** kapcsolatos adatkezelésről.

**1. Az adatkezelő neve és elérhetősége:** Semmelweis Egyetem, székhely: 1085 Budapest, Üllői út 26. Postacím: 1428 Budapest pf.: 2. Telefonszám: 06-1-459-1500 Honlap: <http://semmelweis.hu>

**2. Az adatkezelő képviselőjének neve és elérhetősége:** Prof. dr. Merkely Béla rektor, Semmelweis Egyetem, székhely: 1085 Budapest, Üllői út 26. Postacím: 1428 Budapest pf.: 2. Telefonszám: 06-1-459-1500 Honlap: <http://semmelweis.hu/>

**3. Az adatvédelmi tisztviselő neve és elérhetősége:** dr. Trócsányi Sára, **Székhely: 1085 Budapest, Üllői út 26. Postacím: 1428 Budapest Pf.: 2. Telefonszám: Tel.: 06-1/224-1547** e-mail: adatvedelem@semmelweis-univ.hu

**A tényleges adatkezelő neve és elérhetősége, képviselőjének neve és elérhetősége**

**Általános Orvostudományi Kar**

1085 Budapest, VIII. Üllői út 26. II. emelet 201. szoba 317-9057, 459-1500/55238 mellék

Dr. Kellermayer Miklós dékán egyetemi tanár

**Sportorvostan Tanszék**

Prof. Dr. Merkely Béla Tanszékvezető

Sportkardiológia Ambulancia Cím: 1122 Budapest, Határőr út 18.

Telefon: +36-1-458-6850 Fax: +36-1-458-6890 E-mail: info@kardio.sote.hu

**4. Az adatkezelés célja:**

Az Adatkezelés célja, Semmelweis Egyetem Karainak a Testnevelés tantárgy látogatása alóli felmentésre irányuló hallgatói igények elbírálásához szükséges orvosi szakvélemény megadása.

**5. Az adatkezelés jogalapja**

A GDPR 6. cikk (1) bekezdés c) pontjában meghatározottak szerint: az adatkezelés az adatkezelőre vonatkozó jogi kötelezettség teljesítéséhez szükséges.

GDPR 9. cikk (2) bekezdés h) pontjában meghatározottak szerint az adatkezelés megelőző egészségügyi célokból, orvosi diagnózis felállítása érdekében szükséges.

A jogi kötelezettséget előíró jogszabály a nemzeti felsőoktatásról szóló 2011. évi CCIV. törvény 18. § (1) bek.b) pontja, a 3. sz melléklet bm) pontja a hallgatói jogviszonyból adódó jogok és kötelezettségek teljesítéséhez szükséges adatok.

**6. A kezelt személyes (és ha van ilyen) és különleges személyes adatok kategóriái:**

A hallgató neve, születési neve, anyja neve, születési helye és ideje, elektronikus levélcíme.

A tantárgy látogatására: alkalmas, nem alkalmas, részlegesen alkalmas (gyógytestnevelés, gyógytorna, úszás) orvosi javaslat.

Az orvosi javaslatot megalapozó hallgató által bemutatott dokumentumok tartalma.

A konzultáció során kialakított orvosi vélemény tartalma.

**7. Az adatkezeléssel érintettek köre:** Testnevelés tantárgy látogatása alóli felmentésre irányuló hallgatói igényt benyújtó hallgatók.

**8. Adatfeldolgozó neve és címe:** Neptun Egységes Tanulmányi Rendszer szoftver a magyar felsőoktatási intézmények (egyetemek, főiskolák) tanulmányi és pénzügyi adminisztrációját, oktatási, oktatás-szervezési feladatainak regisztrálását végző információs rendszer. Működtetője: SDA Informatika Zártkörűen Működő Részvénytársaság Adószám: 11684057243 Telefon:+36 1 209 4748 Fax:+36 1 279 0001 Web: www.sdainformatika.hu E-mail: info@sdainformatika.hu Cím: 1117 Budapest, Hauszmann Alajos u. 3/b.

**9. Az adattovábbitás jogalapja, ha felmerül harmadik országba vagy nemzetközi szervezet részére továbbítás:** Harmadik fél vagy nemzetközi szervezet részére történő adattovábbításra nem kerül sor.

**10. A kezelt adat általános kezelési ideje:**

Az igényre adott orvosi vélemény megadásáig.

**11. Az adatok megőrzésének időtartama:** Az adatokat a Semmelweis Egyetem Iratkezelési Szabályzatának I. sz. mellékletében meghatározott irattári terv szerint a jogviszony megszűnésétől számított 80 év.

**AZ ÉRINTETTEK TÁJÉKOZTATÁSA ALAPVETŐ JOGAIKRÓL**

1. **Tájékoztatás**

Az érintetteknek joga van a tömör, átlátható, érthető és könnyen hozzáférhető formában megfogalmazott tájékoztatáshoz. Az érintett ilyen irányú kérelmének írásban, vagy más alkalmas módon, az érintett személyazonosságának igazolását követően, az Adatkezelő indokolatlan késedelem nélkül, de legfeljebb 1 hónapon belül köteles eleget tenni.

Az ilyen jellegű adatszolgáltatást az Adatkezelő díjmentesen teljesíti, kivéve, ha a kérelem megalapozatlan, túlzó vagy ismétlődő.

1. **Az érintett hozzáférési joga**

Az érintett jogosult, hogy a személyes adatokhoz és a következő információkhoz hozzáférést kapjon: Személyes adatok másolatának egy példánya (további példányok díj ellenében).

1. **Helyesbítéshez való jog**

Az érintett jogosult pontatlan adatainak indokolatlan késedelem nélküli helyesbítésére, kiegészítésére.

1. **Törléshez való jog (az elfeledtetéshez való jog)**

Az érintett kérelmére az Adatkezelő köteles az érintettre vonatkozó személyes adatokat indokolatlan késedelem nélkül törölni, ha az alábbi esetek valamelyike fennáll:

* a cél megszűnt, vagy kiüresedett, már nincs szükség az adatra;
* érintett visszavonja a hozzájárulását, így az adatkezelésnek megszűnik a jogalapja;
* érintett tiltakozik az adatkezelés ellen;
* jogellenes adatkezelés;
* jogi kötelezettség teljesítése céljából.

Az érintett elfeledtetéshez való joga keretében, ha az Adatkezelő nyilvánosságra hozott személyes adatot törölni köteles – az elérhető technológia és megvalósítás költségeinek figyelembevételével – ésszerűen elvárható lépéseket tesz annak érdekében, hogy tájékoztasson más adatkezelőket a szóban forgó linkek, másolatok, másodpéldányok törlése érdekében.

Az érintett 3., illetve 4. pontban biztosított jogának gyakorlása alól kivételt képez, ha az adatkezelés szükséges. Az adatkezelés akkor szükséges, ha az alábbi esetek valamelyikéhez elengedhetetlen:

* véleménynyilvánítás szabadságához;
* jogi kötelezettség teljesítéséhez, vagy közhatalmi jogosítvány gyakorlásához;
* közérdekből a népegészségügy területén;
* közérdekű archiválás, tudományos és történelmi kutatási célból;
* jogi igények érvényesítéséhez.
1. **Az adatkezelés korlátozásához való jog**

Az Adatkezelő az érintett kérésére korlátozza az adatkezelést, ha

* az érintett vitatja a személyes adatok pontosságát;
* az adatkezelés jogellenes és az érintett ellenzi az adatok törlését;
* az Adatkezelőnek már nincs szüksége a személyes adatokra, de az érintett igényli azokat jogi igények előterjesztéséhez, érvényesítéséhez vagy védelméhez;
* az érintett tiltakozott az adatkezelés ellen, és az adatkezelőnél még tart a vizsgálat.
1. **Az adathordozhatósághoz való jog**

Az érintett jogosult az általa az Adatkezelő rendelkezésére bocsátott adatokat megkapni:

* tagolt, széles körben használt, géppel olvasható formátumban;
* jogosult más adatkezelőhöz továbbítani;
* kérheti az adatok közvetlen továbbítását a másik adatkezelőhöz (ha ez technikailag megvalósítható).

**JOGORVOSLATI LEHETŐSÉGEK**

1. **Adatvédelmi tisztviselő**
2. **Felügyeleti hatóságnál történő panasztételhez való jog**

Felügyeleti hatóság: Nemzeti Adatvédelmi és Információszabadság Hatóság, 1055 Budapest, Falk Miksa utca 9-11., honlap: www.naih.hu

1. **Adatkezelővel/adatfeldolgozóval szembeni bírósági jogorvoslathoz való jog**

A hatósági eljárástól és más eljárásoktól függetlenül bírósághoz fordulhat az érintett az adatkezelő és az adatfeldolgozó ellen az adatkezelő/-feldolgozó tevékenységi helye szerinti bíróság előtt. A pert az érintett tartózkodási helye szerinti tagállam szerinti bíróságon is meg lehet indítani. Adatkezelőre általánosan illetékes rendes bíróság: Fővárosi Közigazgatási és Munkaügyi Bíróság, Fővárosi Törvényszék (1055 Budapest, Markó u. 27.).

Budapest, 2022……………..

**PH**

dékán

**Közzétételi és nyilvántartásba vételi záradék**

A fenti adatkezelési tájékoztatónak a szervezeti egység honlapján való közzétételéről gondoskodtam, az alábbi internetes linken korlátozás nélkül elérhető bárki számára. link címe: […………………………………………………………………………………………………..](https://semmelweis.hu/aok/a-karrol/kari-tanacs/)

A fenti adatkezelési tájékoztatót az Általános Orvostudományi Kar adatkezelési tájékoztatók nyilvántartásába ………………. sorszámon felvettem.

Budapest, 2022……………..

Szervezeti egység helyi adatvédelmi felelőse